ರಶ್ಮಿಕಾ- ವಿಜಯ್ ದೇವರಕೊಂಡ ಜೋಡಿಯನ್ನು ಮತ್ತೆ ಬೆಸೆದ ‘ಲೈಗರ್’ ಸೋಲು

ವಿಜಯ್ ದೇವರಕೊಂಡ (Vijay Devarakonda) ನಟನೆಯ ಲೈಗರ್ ಸಿನಿಮಾ ಬಾಕ್ಸ್ ಆಫೀಸಿನಲ್ಲಿ ಭಾರೀ ಸೋಲು ಕಂಡಿತು. ನಿರ್ದೇಶಕ ಪೂರಿ ಜಗನ್ನಾಥ್, ಕಾರ್ಯಕಾರಿ ನಿರ್ಮಾಪಕಿ ಚಾರ್ಮಿ ಹಾಗೂ ನಟ ವಿಜಯ್ ದೇವರಕೊಂಡ ಲೈಗರ್ ಸೋಲಿನ ಹೊಡೆತಕ್ಕೆ ತತ್ತರಿಸಿ ಹೋದರು. ಸೋಲಿನ ಕಾಮೆಂಟ್ ಕೇಳದೇ ಚಾರ್ಮಿ ಕೌರ್ ಸೋಷಿಯಲ್ ಮೀಡಿಯಾವನ್ನೇ ಬಿಡಬೇಕಾಯಿತು. ವಿಜಯ್ ದೇವರಕೊಂಡ ಮೀಡಿಯಾಗಳಿಂದ ತಪ್ಪಿಸಿಕೊಂಡು ಓಡಾಡಿದರು.

ಲೈಗರ್ ಸೋಲು ಇಡೀ ಟೀಮ್ ಗೆ ಆಘಾತ ಮೂಡಿಸಿದ್ದು ಸತ್ಯ. ಆದರೆ, ವಿಜಯ್ ದೇವರಕೊಂಡ ಅವರಿಗೆ ಮತ್ತೆ ತಮ್ಮ ಹುಡುಗಿ ಸಿಗುವಂತೆ ಮಾಡಿದ್ದು ಅಷ್ಟೇ ಸತ್ಯ ಎನ್ನುತ್ತಿದೆ ತೆಲುಗು ಮತ್ತು ತಮಿಳು ಇಂಡಸ್ಟ್ರಿ. ಲೈಗರ್ (Liger) ಸೋಲಿನಿಂದ ಬೇಸತ್ತು ತುಂಬಾ ನೊಂದುಕೊಂಡಿದ್ದರಂತೆ ವಿಜಯ್ ದೇವರಕೊಂಡ. ಪೂರಿ ಜಗನ್ನಾಥ್ ಜೊತೆಗಿನ ಮತ್ತೊಂದು ಸಿನಿಮಾ ಕೂಡ ಅರ್ಧಕ್ಕೆ ನಿಂತು ಹೋಯಿತು. ಹೀಗಾಗಿ ವಿಜಯ್ ಡಿಪ್ರೆಶನ್ ಗೆ ಒಳಗಾಗಿದ್ದರಂತೆ. ಇದನ್ನೂ ಓದಿ:ಹಾಲಿವುಡ್‌ಗೆ ಯಶ್‌ ಎಂಟ್ರಿ? ವಿಶ್ವದ ಟಾಪ್‌ ರೇಸರ್‌ ಲೇವಿಸ್‌ ಹ್ಯಾಮಿಲ್ಟನ್‌ ಭೇಟಿ

ಇಂತಹ ವೇಳೆಯಲ್ಲಿ ಮತ್ತೆ ವಿಜಯ್ ಗೆ ಕಾಲ್ ಮಾಡಿ ‘ಹಲೋ’ ಹೇಳಿದ್ದಾರಂತೆ ರಶ್ಮಿಕಾ ಮಂದಣ್ಣ (Rashmika Mandanna). ಬ್ರೇಕ್ ಅಪ್ (Love Breakup)ಮಾಡಿಕೊಂಡು ದೂರವೇ ಉಳಿದಿದ್ದ ರಶ್ಮಿಕಾ ಮತ್ತೆ ಕರೆ ಮಾಡಿದ್ದಕ್ಕೆ ವಿಜಯ್ ಸಂಭ್ರಮಿಸಿದ್ದಾರೆ. ತಮ್ಮ ಹಳೆಯ ದಿನಗಳನ್ನು ಮೆಲುಕು ಹಾಕಿದ್ದಾರೆ. ಈ ಸೋಲಿನ ನೋವಿನಿಂದ ಆಚೆ ಬರಲು ಟೂರ್ ಪ್ಲ್ಯಾನ್ ಮಾಡಿದ್ದಾರೆ. ಅದರಂತೆಯೇ ನಿನ್ನೆ ಇಬ್ಬರೂ ವಿಮಾನ ಏರಿದ್ದಾರೆ.

ತೆಲುಗು ಮತ್ತು ತಮಿಳು ಮಾಧ್ಯಮಗಳು ವರದಿ ಮಾಡಿದಂತೆ ವಿಜಯ್ ದೇವರಕೊಂಡ ಮತ್ತು ರಶ್ಮಿಕಾ ಮಂದಣ್ಣ ಇದೀಗ ಮಾಲ್ಡೀವ್ಸ್ ಗೆ (Maldives) ಹಾರಿದ್ದಾರೆ. ಇಬ್ಬರೂ ನಿನ್ನೆ ವಿಮಾನ ನಿಲ್ದಾಣದಲ್ಲಿ ಕೆಲವೇ ನಿಮಿಷಗಳ ಅಂತರದಲ್ಲಿ ಕಾಣಿಸಿಕೊಂಡು ಕುತೂಹಲ ಮೂಡಿಸಿದ್ದರು. ಮತ್ತೆ ಈ ರೀತಿ ಅವರಿಬ್ಬರೂ ಒಟ್ಟಿಗೆ ಕಾಣಿಸಿಕೊಳ್ಳುವುದಕ್ಕೆ ಲೈಗರ್ ಸೋಲು ಕಾರಣ ಎಂದು ಹೇಳಲಾಗುತ್ತಿದೆ. ಇದು ಎಷ್ಟರ ಮಟ್ಟಿಗೆ ಸತ್ಯವೋ ಅವರೇ ಹೇಳಬೇಕು.